Държавен вестник, бр. 98, 2005 г., стр. 27

Б Р О Й  98
Д Ъ Р Ж А В Е Н   В Е С Т Н И К
С Т Р .  27
4. Мерките, предвидени в този член, се при-
лагат и по отношение на жертвите на престъп-
ления, доколкото те са свидетели.
Член 25
Оказване на помощ и защита на жертвите
1. Всяка държава—страна по конвенцията,
следва да предприеме съответни мерки според
възможностите, с които разполага, за осигуря-
ване помощ и защита на жертвите на престъпле-
ния по тази конвенция, по-специално в случаите
на опасност от отмъщение или сплашване.
2. Всяка държава—страна по конвенцията,
следва да определи ред за присъждане на обез-
щетение и възстановяване на отнетото на жер-
твите на престъпления по тази конвенция.
3. Всяка държава—страна по конвенцията,
трябва съобразно с вътрешното си законодател-
ство да даде възможност позициите и интересите
на жертвите на престъпленията да бъдат изложе-
ни и разгледани в съответните етапи на наказа-
телното производство срещу извършителите по
начин, по който не се засягат права на защитата.
Член 26
Мерки за разширяване на сътрудничеството
с правоприлагащите органи
1. Всяка държава—страна по конвенцията,
трябва да предприеме съответните мерки за
поощряване на лицата, които участват или са
участвали в организирани престъпни групи:
а) да осигуряват информация, която ще бъде
полезна за компетентните органи при разслед-
ването и събирането на доказателства относно:
(i) идентичност, характер, състав, струк-
тура, местонахождение или дейност на
организирани престъпни групи;
(ii) наличие на връзки, включително и
международни връзки, с други орга-
низирани престъпни групи;
(iii) престъпления, извършени от органи-
зирани престъпни групи, или такива,
които могат да бъдат извършени;
б) да осигуряват фактическа, конкретна по-
мощ на компетентните органи, която може да
допринесе за отнемане на средства на органи-
зираните престъпни групи или на придобитото
от престъпления.
2. Всяка държава—страна по конвенцията,
следва да прецени предвиждането на възмож-
ност за смекчаване в подходящи случаи на на-
казанието на обвиняем, който е оказал същес-
твено съдействие по време на разследването или
съдебното производство за престъпление по тази
конвенция.
3. Всяка държава—страна по конвенцията,
следва да прецени в съответствие с основните
принципи на вътрешното си законодателство
възможността за предоставяне на имунитет
срещу наказателно преследване на лица, оказа-
ли съществено съдействие по време на разслед-
ването или съдебното производство за престъп-
ление по тази конвенция.
4. На тези лица се предоставя защитата, пред-
видена в член 24 на конвенцията.
5. Когато лицето по ал. 1 на този член се
намира на територията на една от държавите—
страни по конвенцията, и може да окаже съ-
ществено съдействие на компетентните органи
на друга държава—страна по конвенцията, тези
държави следва да разгледат възможността за
сключване на споразумения или спогодби съ-
образно вътрешното си законодателство относ-
но евентуално предвиждане от страна на втора-
та държава на мерките по ал. 1 и 2 на този член.
Член 27
Сътрудничество на правоприлагащите
органи
1. Държавите—страни по конвенцията, чрез
своите правни и административни системи си
сътрудничат за увеличаване ефективността на
дейността на правоприлагащите органи в бор-
бата с престъпленията по тази конвенция. Вся-
ка държава—страна по конвенцията, трябва да
предприеме ефективни мерки за:
а) разширяване и където е необходимо, съз-
даване на канали за комуникация между ком-
петентните органи, институции и служби с цел
улесняване на сигурния и бърз обмен на инфор-
мация по всички аспекти на престъпленията по
тази конвенция, включително и връзки с други
престъпни действия, доколкото съответните
държави—страни по конвенцията, сметнат това
за подходящо;
б) съдействие с други държави—страни по
конвенцията, за провеждане на разследване на
престъпления по тази конвенция относно:
(i) самоличността, местонахождението и
дейността на лицата, заподозрени, че
са замесени в такива престъпления, или
местонахождението на други замесени
лица;
(ii) движението на облагите от престъп-
ления или имущество, придобито в
резултат на извършването на такива
престъпления;
(iii) движението на имущество, оборудва-
не или други средства, които са изпол-
звани или са предназначени да бъдат
използвани при извършването на та-
кива престъпления;
в) при необходимост—осигуряване на нуж-
ните предмети или количества вещества за ана-
лиз или за целите на разследването;
г) улесняване на ефективната координация
между компетентните органи, институции и
служби и осъществяване на обмен на персонал
и други експерти, включително съгласно дву-
странните споразумения или спогодби между
съответните държави—страни по конвенцията,
изпращане на офицери за връзка;
д) обмен на информация с други държави—
страни по конвенцията, за специфичните сред-
ства и методи, използвани от организираните
престъпни групи, включително, където е въз-